

Αθήνα, 03.02.2022

**Προς**

**ΤΑ ΣΩΜΑΤΕΙΑ ΤΑΕΚΒΟΝΤΟ**

**ΜΕΛΗ ΤΗΣ Ε.Λ.Ο.Τ.**

|  |
| --- |
| ΠΡΟΚΗΡΥΞΗ |

Η Ελληνική Ομοσπονδία Ταεκβοντό προκηρύσσει:

* Σεμινάριο Ενημέρωσης - εξετάσεις **νέων Διαιτητών** Ένωσης Ταεκβοντό Βορείου Ελλάδος **στις 12 & 13 Φεβρουαρίου 2022.**
* Σεμινάριο Ενημέρωσης - εξετάσεις **νέων Διαιτητών** Ένωσης Ταεκβοντό Νοτίου Ελλάδος **στις 19 & 20 Φεβρουαρίου 2022.**

**ΗΜΕΡΟΜΗΝΙΕΣ ΔΙΕΞΑΓΩΓΗΣ ΣΕΜΙΝΑΡΙΩΝ:**

**Για σωματεία – μέλη της ΕΛ.Ο.Τ., που δραστηριοποιούνται στα γεωγραφικά όρια της Ένωσης Ταεκβοντό Βορείου Ελλάδος:**

**ΣΑΒΒΑΤΟ 12 ΦΕΒΡΟΥΑΡΙΟΥ 2022:**

Ενημέρωση και εφαρμογή κανονισμών διαιτησίας WT, κινησιολογία.

**ΚΥΡΙΑΚΗ 13** **ΦΕΒΡΟΥΑΡΙΟΥ 2022:**

Ενημέρωση και εφαρμογή κανονισμών διαιτησίας WT, κινησιολογία, εξετάσεις νέων διαιτητών.

**Για σωματεία – μέλη της ΕΛ.Ο.Τ., που δραστηριοποιούνται στα γεωγραφικά όρια της Ένωσης Ταεκβοντό Νοτίου Ελλάδος:**

**ΣΑΒΒΑΤΟ 19 ΦΕΒΡΟΥΑΡΙΟΥ 2022:**

Ενημέρωση και εφαρμογή κανονισμών διαιτησίας WT, κινησιολογία.

**ΚΥΡΙΑΚΗ 20 ΦΕΒΡΟΥΑΡΙΟΥ 2022:**

Ενημέρωση και εφαρμογή κανονισμών διαιτησίας WT, κινησιολογία, εξετάσεις νέων διαιτητών.

**ΤΟΠΟΣ & ΩΡΕΣ ΣΕΜΙΝΑΡΙΩΝ:**

**Για την Ένωση Ταεκβοντό Βορείου Ελλάδος:**

* Το σεμινάριο θα πραγματοποιηθεί στη Θεσσαλονίκη και συγκεκριμένα στην οδό Θεσσαλονίκης 110 – Ωραιόκαστρο Τ.Κ.: 57013.
* Οι ώρες διεξαγωγής του σεμιναρίου θα είναι οι εξής:

Το Σάββατο 12 Φεβρουαρίου 2022 από τις 10:00 π.μ. (αυστηρά) έως 16:00 μ.μ.

Τη Κυριακή 13 Φεβρουαρίου 2022 από τις 10:00 π.μ. (αυστηρά) έως 15:00 μ.μ.

* Ώρα προσέλευσης και εγγραφή των συμμετεχόντων στο σεμινάριο ορίζεται στις 09:45 π.μ. το Σάββατο 12 Φεβρουαρίου 2022.

**Για την Ένωση Ταεκβοντό Νοτίου Ελλάδος:**

* Το σεμινάριο θα πραγματοποιηθεί στην Αθήνα. Τον ακριβή τόπο θα πληροφορηθείτε με νεότερη ανακοίνωσή μας.
* Οι ώρες διεξαγωγής του σεμιναρίου θα είναι οι εξής:

Το Σάββατο 19 Φεβρουαρίου 2022 από τις 10:00 π.μ. (αυστηρά) έως 16:00 μ.μ.

Τη Κυριακή 20 Φεβρουαρίου 2022 από τις 10:00 π.μ. (αυστηρά) έως 15:00 μ.μ.

* Ώρα προσέλευσης και εγγραφή των συμμετεχόντων στο σεμινάριο ορίζεται στις 09:45 π.μ. το Σάββατο 19 Φεβρουαρίου 2022.

**ΔΙΚΑΙΩΜΑ ΣΥΜΜΕΤΟΧΗΣ :**

* Για το **Σεμινάριο Υποψηφίων Διαιτητών**: δικαίωμα συμμετοχής έχουν οι υποψήφιοι νέοι διαιτητές κάτοχοι από **1ο ΝΤΑΝ** και άνω, οι οποίοι πρέπει να έχουν συμπληρώσει το **200**έτος της ηλικίας τους με την προϋπόθεση να **μην** είναι προπονητές ή αθλητές, όπως ορίζει ο αθλητικός νόμος και να μην έχουν **παραπεμφθεί στο δικαστήριο για κακούργημα** ή έχουν **καταδικασθεί τελεσίδικα για τέλεση κακουργήματος**, καθώς και όποιος **έχει καταδικασθεί σε βαθμό πλημμελήματος** με τελεσίδικη δικαστική απόφαση για ποινικά αδικήματα, **Νόμος 2725/1999.**
* Οι υποψήφιοι διαιτητές πρέπει να έχουν μαζί τους ΥΠΟΧΡΕΩΤΙΚΑ φωτοτυπία δελτίου αστυνομικής ταυτότητας και τελευταίου βαθμού ΝΤΑΝ.
* **Προκειμένου να περιοριστεί στο μέτρο του δυνατού η διασπορά του ιού στα σεμινάρια της ΕΛ.Ο.Τ., καθορίζεται η υποχρεωτική πραγματοποίηση των προληπτικών ελέγχων ως εξής : μοριακός (RT-PCR) έως 72 ώρες πριν ή με άμεσο τεστ αντιγόνου (Rapid Antigen Test, RAT) έως 48 ώρες πριν την έναρξη των σεμιναρίων και αφορά όλους όσους θα παρευρίσκονται μέσα στην εγκατάσταση.**
* **Από τους προληπτικούς ελέγχους Testing ΔΕΝ εξαιρούνται οι πλήρως εμβολιασμένοι και όσοι διαθέτουν πιστοποιητικό νόσησης σε ισχύ.**
* **Εξυπακούεται ότι για τη συμμετοχή απαιτείται αρνητικό αποτέλεσμα στο τεστ.**
* Κατά την είσοδο στην εγκατάσταση, θα υπάρχει πιστή τήρηση του καταλόγου Εισερχόμενων – Εξερχομένων.

**(**[**https://gga.gov.gr/images/Κατάλογος\_Εισερχ-Εξερχ\_στην\_αθλητική\_εγκατάσταση\_v9.pdf**](https://gga.gov.gr/images/Κατάλογος_Εισερχ-Εξερχ_στην_αθλητική_εγκατάσταση_v9.pdf)**)**

**ΕΝΔΥΣΗ:**

* Όλοι οι συμμετέχοντες θα πρέπει ΥΠΟΧΡΕΩΤΙΚΑ να φορούν **φόρμα ΤΑΕΚΒΟΝΤΟ (DOBOK),** αθλητικά παπούτσια και να έχουν μαζί τους μπλοκ σημειώσεων & στυλό.

**ΕΚ ΤΗΣ ΕΛ.Ο.Τ.**